section_heading: Gospodari svemira: Otkriće (2021.)
paragraph_text: Netflixov animirani serijal Gospodari svemira: Otkriće (2021.) nastavlja svoju radnju na Filmationovu originalnu seriju iz 1980-ih te prati nastavak vječnog sukoba He-Mana i Skeletora. Međutim, u trenutku kada Skeletor konačno uspije osvojiti dvorac Siva Lubanja i otkriti tajnu njegove moći, njih obojica pogibaju. Poslije nekoliko godina, nova opasnost se javlja na Eterniji na kojoj je nestala magija što stvara prijetnju opstanku samoga svemira. Kako bi se riješio taj problem, Teela mora otići u Preterniju kako bi ponovno iskovala Mač Moći. Tamo se susreće s princom Adamom koji je zaslužio vječni život s ostalim nekadašnjim velikim junacima Eternije. Pri odlasku, princ Adam odluči otići sa njima i odriće se vječnoga života s junacima na Eterniji.